PÁLYÁZAT

a Magyar TáncSport Szakszövetség versenytánc szakágának

2017. évi hazai kiemelt és klubközi versenyeinek tárgyában

A Magyar TáncSport Szakszövetség elnöksége – a versenytánc versenysportért felelős elnökségi tag előterjesztése alapján – az I. számú mellékletben felsorolt 2017. évben megrendezésre kerülő kiemelt és nem kiemelt hazai versenyek lebonyolítására pályázatot ír ki.

# ÁLTALÁNOS PÁLYÁZATI FELTÉTELEK

1. A mellékletben felsorolt versenyek rendezési jogának elnyerésére pályázatot nyújthat be a Magyar TáncSport Szakszövetség valamennyi olyan versenytánc szakágban bejegyzett, aktív tagszervezete, amely megfelel a pályázati kiírásban leírt követelményeknek.
2. Az érvényes versenyrendezési pályázatok benyújtásának további alapfeltétele, hogy a pályázónak nincs semmiféle lejárt határidejű tartozása a Magyar TáncSport Szakszövetséggel szemben, nincs köztartozása, a tagszervezet nem szűnt meg és nem áll felszámolás alatt.
3. A versenyrendezési kérelem akkor érvényes, ha az megfelelő időben (határidőre) és formában került benyújtásra:
4. Hazai (kiemelt vagy klubközi) versenyek rendezésére vonatkozó kérelmet az MTáSZ adminisztrációs és nevező programján (KSIS) keresztül lehet benyújtani.
5. Nemzetközi WDSF versenyek rendezésére vonatkozó kérelmet az erre rendszeresített – az MTáSZ honlapjáról letöltető – formanyomtatványon lehet benyújtani. A nyomtatott betűkkel – minden pontját olvashatóan – kitöltött, aláírással és pecséttel ellátott nyomtatványt levélben, telefaxon, email útján vagy személyesen lehet az MTáSZ irodájába eljuttatni.
6. A versenyrendezési kérelemhez minden esetben kötelező mellékletként csatolni kell a teremnyilatkozatot és a verseny tervezett forgatókönyvét.
7. Az I. sz. mellékletben felsorolt kiemelt versenyekre valamint egyéb klubközi versenyekre a pályázat benyújtásának alapfeltétele, a II. sz. mellékletben található Nyilatkozat kitöltött és aláírt változatának csatolása, amelyben a rendezvénynek otthont adó intézmény/sportcsarnok nyilatkozik az adott napra történő helyszíni előjegyzésről.

**TOVÁBBI PÁLYÁZATI FELTÉTELEK**

**A kiemelt versenyek pályázati anyagának beérkezési határideje: 2016. november 21. (hétfő)**

1. A határidő után beérkezett (az adminisztrációs programban 2016. november 21. éjfél után véglegesített) pályázatokat kizárólag a határidőben megérkezett pályázatok elbírálását követően értékeli a Magyar TáncSport Szakszövetség elnöksége. A határidőn túl benyújtott pályázatokat az elnökség kizárólag abban az esetben veszi figyelembe, ha az adott versenyre/versenynapra nem érkezett be érvényes pályázat.
2. A hiányosan kitöltött pályázati űrlapokat, illetve a hiányosan megküldött pályázatokat az elnökség kizárólag abban az esetben veszi figyelembe, ha az adott versenyre/versenynapra nem érkezett be érvényes pályázat.
3. A beérkezett pályázatokat a Magyar TáncSport Szakszövetség elnöksége **soron következő** üléséntárgyalja, és a döntésről az elbírálást követő 8 napon belül valamennyi pályázót értesíti.
4. A pályázó a pályázati űrlap kitöltésével és beküldésével elfogadja, és egyben magára vonatkozóan kötelezőnek tekinti, hogy az MTáSZ hatályos szabályzataiban (különös tekintettel a Versenyszabályzatban, a Vagyonértékű Jogok Hasznosításáról szóló Szabályzatban és a TáncSport Rendezvények Biztonságáról szóló Szabályzatban) leírt versenyrendezésre vonatkozó szabályokat ismeri, és az azokban előírt versenyrendezési feltételeket biztosítani tudja az adott verseny megrendezéséhez. Ha ezen szabályok bármelyikét a verseny rendezője megsérti, és ezt a döntnöki jelentés is megerősíti, akkor a verseny rendezője a következő két évben nem rendezhet versenyt.
5. A pályázók tudomásul veszik, hogy

* a pályázati kiírásban felsorolt kiemelt és nem kiemelt versenyek versenyvezető testületét – a 2017. évben hatályos kijelölési szabályok alapján – a Magyar TáncSport Szakszövetség elnöksége jelöli ki, amelyről az elnökség a pályázatot elnyert tagszervezetet későbbi időpontban írásban értesíti,
* a pályázat benyújtásával egy időben ezen általános feltételeket tudomásul veszik, magukra nézve kötelező érvényű irányelveknek elfogadják,
* sikeres pályázat után külön szerződést kell kötniük a Magyar TáncSport Szakszövetség elnökségével, amely részletesen szabályozza a versenyek lebonyolításának további feltételeit, módját és kereteit,
* az adott versenyre kijelölt döntnökök, versenyfelügyelők, pontozók, számlálók tiszteletdíját és útiköltségét a Magyar TáncSport Szakszövetség mindenkor hatályos, erre vonatkozó szabályozása szerint kell kifizetni.

1. Versenyrendezési díjak 2017. évben:

|  |  |
| --- | --- |
| Szabadidősport versenyek | 0 forint/nap |
| Klubközi versenyek | 40 000 forint/nap |
| Rising star versenyek | 40 000 forint/nap |
| Országos Bajnokságok | 60 000 forint/nap |
| Területi Bajnokságok | 60 000 forint/nap |
| Ranglista versenyek, U21 Magyar Bajnokságok | 60 000 forint/nap |
| Formációs Országos Bajnokság és Ranglista versenyek | 110 000 forint/nap |
| WDSF versenyek | WDSF szabályzat szerint |

Amennyiben egy napon több kiemelt verseny kerül megrendezésre, akkor kizárólag a legmagasabb összegű verseny versenyrendezési díja kerül kiszámlázásra. Amennyiben a kiemelt verseny mellett klubközi verseny is megrendezésre kerül, úgy a klubközi verseny rendezési díjának csak az ötven százalékát (20 000 forintot) kell megfizetni a kiemelt verseny rendezési díja mellett.

1. A magyar bajnokságokon **„Magyar Bajnokság”**, az osztályos országos bajnokságok esetében **„Országos Bajnokság”** a hivatalos versenymegnevezés.
2. Pályázó pályázati anyagában jelezheti televíziós közvetítési igényét, és tudomásul veszi, hogy a televíziós jogokkal a Magyar Táncsport Szakszövetség rendelkezik.
3. A rendező fél tudomásul veszi, hogy a Magyar TáncSport Szakszövetség által kötött exkluzív szponzori szerződés felhatalmazza arra a Magyar TáncSport Szakszövetséget, hogy a szponzor hirdetését minden kiemelt versenyen megjelentesse. Amennyiben ilyen reklám kihelyezésére sor kerül, úgy erről a Magyar TáncSport Szakszövetség és az adott verseny rendezője között külön megállapodás születik a megjelenés módjára.
4. Egyéb pályázati feltételek:

* Kiemelt versenyek rendezésére csak az a tagszervezet nyújthat be pályázatot, amely a benyújtás időpontját megelőző öt évben már rendezett legalább egy klubközi, vagy kiemelt vagy nemzetközi versenyt, és az általa rendezett verseny(ek) kapcsán semmiféle anyagi vagy szakmai jellegű probléma nem merült fel.
  + Nemzetközi versenyek rendezésére csak az a tagszervezet nyújthat be pályázatot, amely a benyújtás időpontját megelőző öt évben már rendezett legalább egy kiemelt vagy nemzetközi versenyt, és az általa rendezett verseny(ek) kapcsán semmiféle anyagi vagy szakmai jellegű probléma nem merült fel. A verseny pályázati díját legkésőbb a verseny időpontja előtt három hónappal át kell utalni az MTáSZ bankszámlájára vagy befizetni annak pénztárába.

A pályázónak továbbá igazolni kell az MTáSZ felé a verseny kapcsán felmerülő, az alábbiakban felsorolt költségek anyagi fedezetének letétbe helyezését:

* pontozóbírók tiszteletdíja
* pénzdíj (pénzdíjas verseny esetében)
* kiemelt versenyeknél a versenyzők napidíja
* kiemelt versenyek esetén a versenyzők szállásköltsége (szponzorációs esetén ez a fogadó szálloda nyilatkozatával kiváltható)

1. A versenyrendezési kérelmet kiemelt és nemzetközi (WDSF) versenyek pályáztatása és pályázata esetén a versenytánc szakág versenysportjáért felelős elnökségi tag javaslata alapján az Elnökség köteles a soros ülésén elbírálni, nem kiemelt versenyek esetén a versenyrendezési kérelmet a versenytánc szakág versenysportjáért felelős elnökségi tag bírálja el, valamint gondoskodik az engedélyezett verseny megjelentetéséről a hivatalos versenynaptárban. Az elbírálás eredményét írásban vagy a nevezési programon keresztül visszaigazolva kell visszaküldeni a versenyrendezési kérelem benyújtójának.
2. Versenyrendezési kérelmek elbírálásánál az MTáSZ versenytánc versenysportért felelős elnökségi tagja illetve az Elnökség az alábbi szempontokat veszi figyelembe:

* a tagszervezet felépítését, szakmai sikereit,
* a szakmai vezető múltját és sikeres verseny lebonyolítási tapasztalatait,
* amennyiben a verseny rendezőjének előzőleg rendezett versenyéről már készült verseny minőségét értékelő nyomtatvány, akkor annak eredményét,
* amennyiben a verseny rendezője előzőleg rendezett már verseny(eke)t, az azok kapcsán tanúsított együttműködést az MTáSZ elnökségével és szakági illetékeseivel valamint a Rendező Tagszervezet és a verseny szakmai vezetője azok kapcsán tanúsított sportszerű, példamutató magatartását,
* a versenyrendezési kérelmek beadásának időbeli sorrendiségét (kivéve a határidős pályázatoknál),
* amennyiben a verseny rendezője előzőleg rendezett már verseny(eke)t, a Rendezőnek felróható okból azokon rendbontás, botrányokozás nem történt.

**Kiemelt versenyek pályázati elbírálásakor előnyben részesülnek azon pályázatok, melyben vállalják klubközi és szabadidősport verseny valamint lányformációs versenyek megrendezését is. A szabadidősport versenyek valamint a lányformációs versenyek iránti kérelmet a megjegyzés rovatba kérjük feltűntetni.**

Budapest, 2016. november 4.

MTáSZ Elnöksége

**I. SZÁMÚ MELLÉKLET**

Tisztelt Tagszervezetek!

A Kiemelt Hazai Versenynaptárban feltüntetett dátumokat az elnökség versenysportért felelős tagja a WDSF naptár figyelembevételével állította össze. A beküldött pályázatokat az adott dátumra kérjük megküldeni, a nem megfelelő versenynapra küldött pályázatot nem áll módunkban elfogadni!

**PÁLYÁZHATÓ KIEMELT VERSENYEK 2017**

|  |  |
| --- | --- |
| ***2017.02.04-05*** | ***TáncSport Magyar Bajnokságok (NEM PÁLYÁZHATÓ)*** |
| ***2017.02.18-19.*** | ***Hungarian Dance Open, TáncSport MB (NEM PÁLYÁZHATÓ)*** |
| **2017.03.04.** | **E Hattánc Országos Bajnokság** |
| **2017.03.11.** | **D Nyolctánc Országos Bajnokság** |
| **~~2017.03.18.~~** | **~~Kelet-Magyarország Területi Bajnokság~~** |
| ***~~2017.03.19.~~*** | ***~~Szabadidősport Kelet- Magyarország Területi Bajnokság~~*** |
| **~~2017.03.18.~~** | **~~Nyugat-Magyarország Területi Bajnokság~~** |
| ***~~2017.03.19.~~*** | ***~~Szabadidősport Nyugat- Magyarország Területi Bajnokság~~*** |
| **~~2017.03.18.~~** | **~~Budapest Bajnokság~~** |
| ***~~2017.03.19.~~*** | ***~~Szabadidősport Budapest Bajnokság~~*** |
| **~~2017.03.25.~~** | **~~Felnőtt-Ifjúsági Tíztánc, Junior Latin Ranglista, Professzionista Latin Ranglistaverseny.~~** |
| **~~2017.04.01.~~** | **~~C Tíztánc Országos Bajnokság, B Tíztánc Országos Bajnokság,~~** |
| **~~2017.04.08.~~** | **~~Felnőtt-Ifjúsági Latin, Junior Standard Ranglista Professzionista Standard Ranglistaverseny~~** |
| ***~~2017.04.09.~~*** | ***~~Szabadidősport Országos Bajnokság~~*** |
| **~~2017.05.13.~~** | **~~Felnőtt-Ifjúsági Latin, Junior Standard, Senior Latin Ranglista~~** |
| **~~2017.05.20.~~** | **~~Felnőtt-Ifjúsági Tíztánc, Junior Latin, Senior Standard Ranglista~~** |
| **2017.05.27.** | **Standard és Latin Formációs Ranglistaverseny** |
| **2017.06.10.** | **Felnőtt-Ifjúsági Standard, Junior Tíztánc Ranglista** |
| **~~2017.09.23~~** | **~~Felnőtt-Ifjúsági Latin, Junior Tíztánc Ranglista , Professzionista Standard Ranglistaverseny~~** |
| **~~2017.09.30.~~** | **~~E Országos Bajnokság~~** |
| **2017.10.07.** | **Felnőtt-Ifjúsági Standard, Junior Latin, Senior Tíztánc Ranglista** |
| **~~2017.10.14~~** | **~~D Országos Bajnokság, U 21 Tíztánc Magyar Bajnokság~~** |
| **~~2017.10.21.~~** | **~~Felnőtt-Ifjúsági Tíztánc, Junior Standard Ranglista~~** |
| **~~2017.10.28~~** | **~~Standard és Latin Formációs Ranglistaverseny~~** |
| **~~2017.11.12.~~** | **~~Felnőtt-Ifjúsági Standard, Junior Tíztánc Ranglista, Professzionista Latin Ranglistaverseny~~** |
| **2017.11.25.** | **C Országos Bajnokság, U21 Standard, Latin és Tíztánc Magyar Bajnokság** |
| **~~2017.12.02..~~** | **~~B-A-S Országos Bajnokság, Senior Open Országos Bajnokság~~** |

**II. SZÁMÚ MELLÉKLET**

**NYILATKOZAT**

**Alulírott, ……………………………………..………………………………Intézmény / Sportcsarnok**

**elérhetőség (cím,telefon):…………………………….…………………………………………………..**

**képviseli:……………………………………………...…………………..., ezúton nyilatkozunk, hogy**

**előjegyzésre került 201……..………….………….........hónap……………………...………napjára**

**………….…..órától……………….óráig a ………………………………………………………………...**

**……………………………………………..………………………. egyesület / csoport / tagszervezet**

**elérhetősége (cím,tel.)…………………..…………………………………………………………………**

**képviseli:………………………………………………………………………………………….., részére**

**…………………………………………………………………………………………………Táncverseny**

**megrendezésének a helyszíne.**

**A jelen nyilatkozattal vállaljuk az előjegyzésre került időpontban az …………………………….**

**………………………………………………………..Intézmény / Sportcsarnok szabad kapacitását**

**és együttműködést a rendezővel.**

**Bármilyen megkeresés, időpont módosítás esetén előre egyeztetünk az……………………….**

**……………………………………………… ………………………egyesület / csoport / tagszervezet**

**képviselőjével.**

**Kelt:……………………….. 201… év………….hónap……..nap**

**………….……………….…………………**

**Intézmény / Sportcsarnok képviselője**

**Ph.**